Mestské zastupiteľstvo v Humennom


                                                                                                   Humenné, dňa 3.11.2004

V Š E O B E C N E   Z Á VÄ Z N É

N A R I A D E N I E

mesta Humenné číslo  79/2004

       ktorým sa vyhlasuje záväzná časť zmeny a doplnku č.3 Územného plánu – zóny Pod Sokolejom v Humennom a dopĺňa všeobecne záväzné nariadenie mesta Humenné č.42/99  zo dňa 29.4.1999, doplnené všeobecne záväznými nariadeniami mesta Humenné zo dňa 1.10.2001 a zo dňa 16.1.2002, ktorými sa vyhlásili záväzná časť Územného plánu – zóny Pod Sokolejom v Humennom a jej zmeny č.1 a č.2. 

Mestské zastupiteľstvo v Humennom v súlade so zákonom SNR číslo 369/1990 Zb. o obecnom zriadení v znení neskorších predpisov a zákonom číslo 50/1976 Zb. o územnom plánovaní a stavebnom poriadku (stavebný zákon) v znení neskorších predpisov vydáva toto nariadenie:

Článok 1

Vyhlasuje sa záväzná časť zmena a doplnok č.3 Územného plánu – zóny Sídlisko Pod Sokolejom v Humennom, lokalita Obytná skupina rodinných domov č. 1,8, ktorá tvorí prílohu tohto nariadenia. Priestorové vymedzenie tejto zmeny je dané jej grafickou časťou.

ZMENA a DOPLNOK č.3 ÚPN – zóny Pod Sokolejom Humenné:

     Zvýšenie intenzity využitia územia zástavby rodinných domov z 68 rodinných domov na 96 rodinných domov v obytnej skupine č.1,8, podľa záväzných regulatív na úseku:

a, rodinné domy

b, komunikácie

c, technická infraštruktúra

d, životné prostredie a ekologická stabilita

Článok 2

Všeobecne záväzné nariadenie mesta Humenné č.42/99  zo dňa 29.4.1999, ktorým sa vyhlasuje záväzná časť Územného plánu – zóny Sídlisko Pod Sokolejom v Humennom sa dopĺňa o záväznú časť zmeny č.3 v rozsahu podľa článku I. tohto nariadenia.

Článok 3

      Dokumentácia schválených zmien a doplnkov územného plánu je uložená a možno do nej nahliadnuť na MsÚ Humenné, odd. výstavby, ÚP a ŽP.

Článok 4

Toto nariadenie nadobúda účinnosť 30. dňom odo dňa vyvesenia na úradnej tabuli Mestského úradu v Humennom.

                                                                                  MUDr. Vladimír KOSTILNÍK

                                                                                                   primátor mesta
